Document ID: /roh_data/filtered/fineweb-2-filterrobots_roh.jsonl.gz/59762

Miraglias da Tschanüff plain surpraisas
- Mesemna, 30.6.2010, 18:16
Ils resultats da la perscrutaziun archeologica en las miraglias da Tschanüff èn bunamain ina pitschna sensaziun. Las parts las pli veglias da las miraglias èn prest 500 onns pli veglias che supponì.
Ellas pudessan datar dal sisavel u setavel tschientaner. Quai di Werner Falett che ha examinà las miraglias. Fatg las perscrutaziuns han ins en connex cun il curs da miradurs, organisà da l'uniun d'impressaris grischuns. Ils emprendists da miradur duain pudair far mir cun crappa en la ruina dal chastè da Tschanüff. Las ultimas 13 emnas han passa 102 emprendists miradurs lavurà vi dals mirs dal chastè. La lavur da passa 4500 uras vegn valitada sco fitg buna e vala en daner var in quart milliun francs.